钦定古今图书集成/历象汇编/历法典/第140卷 > 五十类 小学绀珠
## 钦定古今图书集成/历象汇编/历法典/第140卷 > 五十类 小学绀珠

历五十变。李心传《朝野杂记》：“黄帝至秦历凡七变。”

汉四百年，历凡四变。魏晋迄隋，十六变而后。

魏、后周六历不预焉。唐三百年，历凡九变。五代调元，次及《钦天》，而历法始弊。自建隆迄绍熙，二百五十年，历十四变，上距黄帝之历凡五十变。

大衍数五十。　朱子《本义》河图中宫天五乘地十，而

得之　。程子《易说》：“数始于一，备于五，小衍之而成十，大衍之而为五。十五十数之成，成则不动，故损一以为用　。” 《易玩辞》项氏。“生数自一二三四而极于五，成数自七八九六而极于十，故大衍之数五十，取天地之极数以立本也。布算者，生数至四而止，遇五则变而为一。成数至九而止，遇十则变而为一，故其用四十有九” ，取天地之变数以起用也。

吕氏“参天两地而为五，故十者两其五也” ，五十

者，十其五也　。朱子发一者体太极不动之数。四十九者，用两仪四象，分太极之数。

《春秋》五十，凡称“凡”者五十，其别四十有九。〈释例母弟二
凡其义不异〉

虞官五十明堂位：

五十矢《诗》“束矢其搜。”注：“五十矢为束。”